1969R2260 — FI — 01.01.1988 — 002.001

Tämä asiakirja on ainoastaan dokumentointitarkoituksiin. Toimielimet eivät vastaa sen sisällöstä.

KOMISSION ASETUS (ETY) N:o 2260/69,

Muutettu:

No

▼B

KOMISSION ASETUS (ETY) N:o 2260/69,

annettu 13 päivänä marraskuuta 1969,

Romaniasta lähtöisin olevien elävien ja teurastettujen sikojen tuonnin lisämaksujen vahvistamatta jättämisestä

EUROOPAN YHTEISÖJEN KOMISSIO, joka

ottaa huomioon Euroopan talousyhteisön perustamissopimuksen,

ottaa huomioon sianliha-alan yhteisestä markkinajärjestelystä 13 päivänä kesäkuuta 1967 annetun neuvoston asetuksen N:o 121/67/ETY ( 1 ), sellaisena kuin se on viimeksi muutettuna asetuksella (ETY) N:o 1398/69 ( 2 ), ja erityisesti sen 13 artiklan 5 kohdan,

ottaa huomioon kolmansista maista lähtöisin olevien sianliha-alan tuotteiden tuonnin lisämaksusta 28 päivänä kesäkuuta 1967 annetun komission asetuksen (ETY) N:o 202/67/ETY ( 3 ), sellaisena kuin se on muutettuna asetuksella N:o 614/67/ETY ( 4 ), ja erityisesti sen 6 artiklan,

sekä katsoo, että

tuotteen vapaasti rajalla -tarjoushinnan alittaessa sulkuhinnan tuotteeseen sovellettavaan maksuun on lisättävä sulkuhinnan ja tarjoushinnan erotusta vastaava lisämaksu,

lisämaksua ei kuitenkaan sovelleta kolmansiin maihin, jotka ovat valmiita ja kykenevät takaamaan, että tuotaessa yhteisöön niiden alueelta peräisin ja lähtöisin olevia tuotteita käytetty hinta ei ole sulkuhintaa alhaisempi ja että kaikki kaupan vääristymät voidaan välttää,

kirjeessä, joka on päivätty 5 päivänä marraskuuta 1969, Romanian sosialistisen tasavallan toimivaltaiset viranomaiset ovat tuoneet julki, että ne ovat valmiita antamaan nämä takeet elävien ja teurastettujen sikojen yhteisöön suuntautuvan viennin osalta; ne valvovat, että vienti elävien sikojen osalta suoritetaan ainoastaan valtion yrityksen Romagricolan kautta ja teurastettujen sikojen osalta valtion ulkomaankaupan yrityksen Prodexportin kautta; ne valvovat lisäksi, ettei mainittuja tuotteita toimiteta sellaisilla yhteisön vapaasti rajalla -hinnoilla, jotka ovat tulliselvityspäivänä voimassa olevia sulkuhintoja alhaisemmat; tämän vuoksi ne ryhtyvät kaikkiin tarvittaviin toimenpiteisiin välttääkseen sen, että valtion ulkomaankaupan yritykset Romagricola ja Prodexpo turvautuisivat erityisesti sellaisiin sulkuhintoja alhaisempiin hintoihin mahdollisesti epäsuorasti johtaviin toimenpiteisiin, jollaisia ovat kaupan pitämisestä tai kuljetuksesta vastaaminen, alennusten myöntäminen, sitovien maksusopimusten tekeminen ja kaikki muut vaikutuksiltaan vastaavat toimenpiteet,

Romanian sosialistisen tasavallan toimivaltaiset viranomaiset ovat lisäksi tuoneet julki, että ne ovat valmiita antamaan komissiolle säännöllisesti tiedoksi valtion ulkomaankaupan yritysten Romagricolan ja Prodexpon välityksellä elävien ja teurastettujen sikojen yhteisöön suuntautuvaa vientiä koskevat yksityiskohdat ja mahdollistamaan sen, että komissio voi pysyvästi valvoa toteutettujen toimenpiteiden tehokkuutta,

tämän annetun takeen noudattamiseen liittyvistä ongelmista on keskusteltu yksityiskohtaisesti Romanian sosialistisen tasavallan toimivaltaisten viranomaisten kanssa; näiden keskustelujen jälkeen voidaan tämän kolmannen maan olettaa kykenevän noudattamaan antamaansa taetta; tämän vuoksi ei ole syytä periä lisämaksua mainittujen Romanian sosialistisesta tasavallasta peräisin ja lähtöisin olevien tuotteiden tuonnista, ja

sianlihan hallintokomitea ei ole antanut lausuntoa puheenjohtajansa asettamassa määräajassa,

ON ANTANUT TÄMÄN ASETUKSEN: